open-index/open-wikipedia-markdown huggingface dataset:
వంచన

**వంచన**  2024లో తెలుగులో విడుదలైన ఎమోషనల్ కోర్ట్‌రూమ్ డ్రామా సినిమా. చండీ దుర్గా ఎంట‌ర్‌టైన్‌మెంట్స్ బ్యానర్‌పై గౌరీ మార్పు నిర్మించిన ఈ సినిమాకు ఉమా మహేష్ మార్పు దర్శకత్వం వహించాడు. ఉమా మహేష్, సూర్య, రాజేంద్ర, ఆర్ కె నాయుడు, సోనీ రెడ్డి ప్రధాన పాత్రల్లో నటించిన ఈ సినిమా ట్రైలర్‌ను నవంబర్  2న విడుదల చేసి, నవంబర్ 8న ప్రపంచవ్యాప్తంగా విడుదల చేశారు. 
## కథ
ఒక చర్చి ఫాదర్ చంపబడ్డాడు, పోలీసులు అనుమానంతో ఆయన డ్రైవర్ చలం (శ్రీనివాసరావు) అరెస్ట్ చేస్తారు. ఈ కేసును ఇన్వెస్టిగేట్ చేయడానికి యువ క్రిమినల్ లాయర్ కృష్ణ (ఉమా మహేష్) వస్తాడు. అతను దర్యాప్తు ప్రారంభించినప్పుడు, అతనికి వ్యక్తిగత సంబంధం ఉన్న హంతకుడి గురించి షాకింగ్ నిజాలు తెలుస్తాయి. చర్చి ఫాదర్‌ని ఎవరు చంపారు?  వీటన్నింటి వెనుక కథ ఏమిటి? అనేదే మిగతా సినిమా కథ. 
## నటీనటులు
* ఉమా మహేష్
* సూర్య
* రాజేంద్ర
* ఆర్ కె నాయుడు
* సోనీ రెడ్డి 
* దివాకర్
* శ్రీనివాస్ 
## సాంకేతిక నిపుణులు
*పాటలు : వరదరాజ్ చిక్కబల్లపుర, అనిరుద్ శాండిల్య మారంరాజ్
* కో డైరెక్టర్ : నిరంజన్ డి ఎస్
*ఎగ్జిక్యూటివ్ ప్రొడ్యూసర్ : విప్లవ్
*ఆర్ట్ డైరెక్టర్ : ఈశ్వర్ కురిటి
*కలరిస్ట్ : ఈబిన్ ఫిలిప్స్
*అసోసియేట్ డైరెక్టర్ అండ్ టీం: లక్ష్మి వెంకటేష్, ప్రసాద్, తనవరపు, వినోద్ రెడ్డి
## మూలాలు

## బయటి లింకులు
* 

వర్గం:2024 తెలుగు సినిమాలు
మసాకో ఒనో

**మసాకో ఒనో** (ఆంగ్లం: Masako Ono), జపనీస్ ఒడిస్సీ నర్తకి. ఆమె 1996 నుండి భారతదేశంలో నివసిస్తున్నది.

2008లో న్యూస్వీక్ జపనీస్ సంచిక ఆమెను ప్రపంచంలోని వంద మంది అత్యుత్తమ జపనీస్ వ్యక్తులలో ఒకరిగా ఎంపిక చేసింది. ఫస్ట్ జపనీస్ అనే డాక్యుమెంటరీ సిరీస్ లో భాగంగా ఆమె ఆటోబయోగ్రఫీ చిత్రీకరించబడింది.

ఆమె నృత్యరూపకల్పన చేసిన వాటిలో ఫ్రోజెన్ గ్రేస్, డాన్స్ ఆఫ్ ది క్రేన్, కుండలిని స్తావా, ది డే డ్రీం వంటివి ఉన్నాయి.

## జీవితచరిత్ర
నాలుగు సంవత్సరాల వయస్సులో మసాకో ఒనో యునైటెడ్ స్టేట్స్ లోని మార్తా గ్రాహం డాన్స్ స్కూల్ నుండి ఆధునిక నృత్యంలో గ్రాడ్యుయేట్ అయిన ఏకైక జపనీస్ బోధకుడు మసాకో యోకోయి ఆధ్వర్యంలో నృత్యం చేయడం ప్రారంభించింది. ఆమె టోక్యోలోని మాట్సుయామా బ్యాలెట్లో పాశ్చాత్య శాస్త్రీయ బ్యాలెట్లో కూడా శిక్షణ పొందింది. టోక్యోలో ఉన్న కె-బ్రాడ్వే డాన్స్ సెంటర్లో జాజ్ డ్యాన్స్, హిప్ హాప్ అభ్యసించింది.

1996లో, ఆమె ప్రముఖ ఒడిస్సీ నర్తకి దివంగత ప్రొతిమా బేడి ప్రారంభించిన భారతదేశంలోని నృత్యగ్రామంలో చేరి, ఆమె చదువుకు స్కాలర్షిప్ గెలుచుకుంది. ఆమె మొదట ప్రొతిమా బేడి నుండి ఒడిస్సీలో శిక్షణ పొంది, ప్రొతిమా బేడి మరణం తరువాత సురుపా సేన్, బిజయిని సత్పతిల వద్ద తన శిక్షణను కొనసాగించింది. ఆమె యోగా, కళరిప్పయట్టు, మయూర్భంజ్ చౌ నృత్య తరగతులకు కూడా హాజరైంది. నృత్యగ్రామ్లో వోల్ఫ్గ్యాంగ్ థియేటర్, పాల్ టేలర్ 2 కంపెనీ, ది ఎక్స్ప్రెషన్స్, ఆశా కూర్లావాలా, రాబర్ట్ విలియమ్స్ నిర్వహించిన వర్క్షాప్లలో ఆమె పాల్గొన్నది.

ఒడిస్సీ, యోగాలలో ఐదేళ్ల శిక్షణ తరువాత, ఆమె సోలో పెర్ఫార్మర్ కావడానికి నృత్యగ్రామ్ ను విడిచిపెట్టింది. అప్పటి నుండి ఆమె ఒరిస్సాలో నివసిస్తూ, గురు కేళుచరణ్ మోహపాత్ర, గురు రమణి రంజన్ జెనా, గురు నబ కిషోర్ మిశ్రా ల నుండి ఒడిస్సీలో మరింత శిక్షణ పొందింది.

2001 నుండి, ఆమె దేశంలోని భువనేశ్వర్ లో ఒడిస్సీ, యోగా ఉపాధ్యాయురాలిగా కెరీర్ ఎంచుకుంది. ఆమె భారతదేశంతో పాటు, జపాన్, యునైటెడ్ స్టేట్స్, కెనడా, ఇటలీ, స్వీడన్, ఆస్ట్రేలియా, ఫ్రాన్స్, మలేషియా, సింగపూర్, థాయిలాండ్, ఇండోనేషియా, శ్రీలంక మొదలైన దేశాలలో ప్రదర్శనలు ఇస్తోంది. ఆమె 2005, 2006లలో జపాన్ ఇద్దరు ప్రధానమంత్రులు జునిచిరో కొయ్జుమి, షింజో అబే ల కోసం కూడా ప్రదర్శనలు ఇచ్చింది. 2008లో, ఆమె బోయి శక్తి, గెరార్డ్ మోస్టార్డ్ లతో కలిసి సమకాలీన నృత్య ప్రాజెక్ట్ లో పాల్గొన్నది.

ఆమె మన దేశం, జపాన్ లలో మసాకో ఒనో పెర్ఫార్మింగ్ ఆర్ట్స్ (ఎంఓపిఎ) కు దర్శకత్వం వహిస్తుంది. స్థానిక కళలు, ముఖ్యంగా హస్తకళలను ప్రోత్సహించడానికి పనిచేస్తున్న అంతర్జాతీయ కళాకారుల ప్రయత్నాలకు మద్దతుగా ఆమె 2010లో ముద్రా ఫౌండేషన్ ను ప్రారంభించింది.

## మైలురాళ్ళు
* 2008లో వారి వారి రంగాలలో ప్రపంచంలోని 100 మంది అత్యంత గౌరవనీయమైన జపనీస్ వ్యక్తులలో ఒకరిగా న్యూస్ వీక్ జపాన్ ఆమెను ఎంపిక చేసింది.
* 2007లో *ఫస్ట్ జపనీస్* సిరీస్ లో భాగంగా మసాకో ఒనోపై ఒక డాక్యుమెంటరీ చిత్రం వచ్చింది.
* జపాన్ మాజీ ప్రధానమంత్రులు జునిచిరో కొయ్జుమి,  షింజో అబే కోసం ఆమె ప్రదర్శన ఇచ్చింది.
* 2007లో అమెరికా వాషింగ్టన్, డి.సి.లోని కెన్నెడీ సెంటర్ లో ఆమె ప్రదర్శన ఇచ్చింది.

## మూలాలు

వర్గం:జీవిస్తున్న ప్రజలు
వర్గం:Articles containing Japanese-language text
వర్గం:ఒడిస్సీ నాట్యకళాకారులు
రాంపిళ్ల నరసాయమ్మ

**రాంపిళ్ల నరసాయమ్మ** విజయవాడకు చెందిన స్వాతంత్ర్య సమరయోధురాలు. 2024 నవంబరు 14న కన్నుమూసారు. ఆమెకు ముగ్గురు కుమారులు, ఒక కుమార్తె ఉన్నారు.

## స్వాతంత్ర్య పోరాటం
నరసాయమ్మ, తన భర్త రాంపిళ్ల సూర్యనారాయణ, కలిసి రివల్యూషనరీ సోషలిస్ట్ పార్టీలో భాగంగా పోరాటాలలో పాల్గొనేవారు. విజయవాడలో విద్యాధరపురం కొండపై పేలుడు పదార్థాలను తయారు చేసేవారు. స్వాతంత్ర్యం వచ్చిన తర్వాత కూడా  గోవా, పాండిచ్చేరిలోని స్వాతంత్ర్య పోరాటాన్ని కొనసాగించారు. నరసాయమ్మ 1956లో గోవాలో బాంబులు తీసుకెళ్తుండగా పట్టుబడి ఏడాదిపాటు కారాగారంలో ఉన్నారు. ఆ సమయంలో గర్భవతి అయిన ఆమె గోవా కారాగారంలో తన చిన్న కొడుకు రాంపిళ్ళ జయప్రకాష్‌కు జన్మనిచ్చింది.

## మూలాలు

వర్గం:తెలుగువారిలో మహిళా స్వాతంత్ర్య సమర యోధులు
వర్గం:2024 మరణాలు
వర్గం:1925 జననాలు
జస్వీందర్ సింగ్ సంధు

**జస్వీందర్ సింగ్ సంధు** హర్యానా రాష్ట్రానికి చెందిన రాజకీయ నాయకుడు. ఆయన హర్యానా శాసనసభకు పెహోవా నుండి నాలుగుసార్లు ఎమ్మెల్యేగా ఎన్నికై మంత్రిగా పని చేశాడు. 
## రాజకీయ జీవితం
జస్వీందర్ సింగ్ సంధు జనతా పార్టీ ద్వారా రాజకీయాల్లోకి వచ్చి 1991 శాసనసభ ఎన్నికలలో  పెహోవా నియోజకవర్గం నుండి జనతా పార్టీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి బల్బీర్ సింగ్‌పై 5,892 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన ఆ సమతా పార్టీలో చేరి 1996 శాసనసభ ఎన్నికలలో సమతా పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి బల్బీర్ సింగ్ సైనీపై 13,595 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. జస్వీందర్ సింగ్ ఇండియన్ నేషనల్ లోక్ దళ్ పార్టీలో చేరి 2000  శాసనసభ ఎన్నికలలో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి బల్బీర్ సింగ్ సైనీపై 14,091 ఓట్ల మెజారిటీతో గెలిచి వరుసగా మూడోసారి శాసనసభ సభ్యుడిగా ఎన్నికయ్యాడు.  

జస్వీందర్ సింగ్ 2005, 2009 శాసనసభ ఎన్నికలలో ఐఎన్ఎల్‌డీ అభ్యర్థిగా పోటీ చేసి ఓడిపోయి తిరిగి 2014 శాసనసభ ఎన్నికలలో నాల్గొవసారి శాసనసభ సభ్యుడిగా ఎన్నికయ్యాడు.
## మరణం
జస్వీందర్ సింగ్ క్యాన్సర్‌తో బాధపడుతూ  PGIMER ఆసుపత్రిలో చికిత్స పొందుతూ 2019జనవరి 19న మరణించాడు. ఆయనకు  భార్య, ముగ్గురు కుమారులు ఉన్నారు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
హర్మోహిందర్ సింగ్ చతా

**హర్మోహిందర్ సింగ్ చతా** హర్యానా రాష్ట్రానికి చెందిన రాజకీయ నాయకుడు. ఆయన హర్యానా శాసనసభకు నుండి నాలుగుసార్లు ఎమ్మెల్యేగా ఎన్నికై మూడుసార్లు హర్యానా శాసనసభ స్పీకర్‌గా, ఆర్థిక, వ్యవసాయం, ఉద్యానవన, పశుసంవర్ధక, పాడి పరిశ్రమ &  మత్స్యశాఖ మంత్రిగా పని చేశాడు.
## రాజకీయ జీవితం
హర్మోహిందర్ సింగ్ చతా 1972, 1987 శాసనసభ ఎన్నికలలో నాగ్గల్ నియోజకవర్గం నుండి రెండుసార్లు ఎమ్మెల్యేగా ఆ తరువాత 2005, 2009 శాసనసభ ఎన్నికలలో పెహోవా నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.

హర్మోహిందర్ సింగ్ చతా హర్యానా శాసనసభకు నాలుగుసార్లు ఎమ్మెల్యేగా ఎన్నికై 1987 జూలై 9 నుండి 1991 జూలై 9 వరకు,  2005 మార్చి 21 నుండి 2006 జనవరి 12 వరకు, 2009 అక్టోబర్ 28 నుండి 2011 జనవరి 28 వరకు మూడుసార్లు హర్యానా శాసనసభ స్పీకర్‌గా పని చేశాడు.
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:భారత జాతీయ కాంగ్రెస్ నాయకులు
కరణ్ దేవ్ కాంబోజ్

**కరణ్ దేవ్ కాంబోజ్** హర్యానా రాష్ట్రానికి చెందిన రాజకీయ నాయకుడు. ఆయన 2014 శాసనసభ ఎన్నికలలో హిసార్ నుండి ఎమ్మెల్యేగా ఎన్నికై మంత్రిగా పని చేశాడు.
## రాజకీయ జీవితం
కరణ్ దేవ్ కాంబోజ్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 శాసనసభ ఎన్నికలలో ఇంద్రి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి ఉషా కశ్యప్ పై 7,431 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికై 2014 అక్టోబర్ 26 నుండి 2019 అక్టోబర్ 27 వరకు ఆహార & పౌర సరఫరాల, అటవీ, పర్యాటక, రవాణా శాఖ మంత్రిగా పని చేశాడు. ఆయన ఆ తరువాత హర్యానా బీజేపీ ఓబీసీ మోర్చా అధ్యక్షుడిగా పని చేసి 2024 శాసనసభ ఎన్నికలకు  బీజేపీ పార్టీని వీడి కాంగ్రెస్ పార్టీలో చేరాడు.
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
బక్షిష్ సింగ్ విర్క్

**బక్షిష్ సింగ్ విర్క్** హర్యానా రాష్ట్రానికి చెందిన రాజకీయ నాయకుడు. ఆయన 2014 శాసనసభ ఎన్నికలలో అసంధ్ నుండి ఎమ్మెల్యేగా ఎన్నికయ్యాడు.
## రాజకీయ జీవితం
బక్షిష్ సింగ్ విర్క్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 శాసనసభ ఎన్నికలలో  అసంధ్ నియోజకవర్గం నుండి బీజేపీ అభ్యర్థిగా పోటీ చేసి నాల్గొవస్థానంలో నిలిచాడు. ఆయన 2014 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి మరాఠా వీరేంద్ర వర్మపై 4,608 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2019 ఎన్నికలలో బీజేపీ అభ్యర్థిగా పోటీ చేసి మూడోస్థానంలో నిలిచాడు. బక్షిష్ సింగ్ 2024 శాసనసభ ఎన్నికలకు  బీజేపీ పార్టీని వీడి కాంగ్రెస్ పార్టీలో చేరాడు.  

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
విలియం మోరిసన్

**విలియం మోరిసన్** (1850, మే 21 &#x2013; 1910, అక్టోబరు 31) స్కాట్లండులో జన్మించిన క్రికెట్ ఆటగాడు. అతను ఒటాగో కోసం న్యూజిలాండ్‌లో రెండు (1876-77, 1880-81 సీజన్‌లలో ఒక్కొక్కటి) ఫస్ట్-క్లాస్ మ్యాచ్‌లు ఆడాడు.

మోరిసన్ 1850లో క్లాక్‌మన్నన్‌షైర్‌లోని స్కాటిష్ కౌంటీలోని అల్వాలో జన్మించాడు. అతను 1877 జనవరిలో కాంటర్‌బరీకి వ్యతిరేకంగా ఒటాగో తరపున తన ప్రాతినిధ్య అరంగేట్రం చేసాడు.  బౌలింగ్‌ను ప్రారంభించి కాంటర్‌బరీ మొదటి ఇన్నింగ్స్‌లో ఆరు వికెట్లు, వారి రెండవ ఇన్నింగ్స్‌లో మూడు వికెట్లు పడగొట్టాడు. అతను ఆ సీజన్‌లో టూరింగ్ ఇంగ్లీష్ జట్టుతో అసమానత మ్యాచ్‌లో ఆడాడు. 1877–78, 1880–81లో టూరింగ్ ఆస్ట్రేలియన్ జట్లతో ఆడాడు. క్యాంటర్‌బరీకి వ్యతిరేకంగా వికెట్ తీయకుండా చివరి సీజన్‌లో అతను తన చివరి ఫస్ట్-క్లాస్ మ్యాచ్ ఆడాడు.

మోరిసన్ 1910లో డునెడిన్‌లో మరణించాడు. అతని వయస్సు 60.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1910 మరణాలు
వర్గం:1850 జననాలు
రోహిత రెవ్రీ

**రోహిత రెవ్రీ** హర్యానా రాష్ట్రానికి చెందిన రాజకీయ నాయకురాలు. ఆమె 2014 శాసనసభ ఎన్నికలలో పానిపట్ సిటీ నుండి ఎమ్మెల్యేగా ఎన్నికైంది.
## రాజకీయ జీవితం
రోహిత రెవ్రీ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 శాసనసభ ఎన్నికలలో  పానిపట్ సిటీ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి వీరేంద్ర కుమార్ షాపై 53,721 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికైంది. ఆమె 2024 శాసనసభ ఎన్నికలకు  బీజేపీ పార్టీని వీడి కాంగ్రెస్ పార్టీలో చేరింది.  
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
వర్గం:హర్యానా శాసనసభకు ఎన్నికైన మహిళా శాసనసభ్యులు
ఇబాలిజుమాబ్

**ఇబాలిజుమాబ్**, అనేది ఎయిడ్స్ చికిత్సకు ఉపయోగించే ఔషధం. ప్రామాణిక చికిత్సలు ప్రభావవంతంగా లేనప్పుడు ఇది ఇతర మందులతో కలిపి ఉపయోగించబడుతుంది. దీనిని సిరలోకి ఇంజెక్షన్ ద్వారా తీసుకోవాలి.

దద్దుర్లు, అతిసారం, తల తిరగడం, తలనొప్పి, వికారం, అలసట వంటి సాధారణ దుష్ప్రభావాలు ఉన్నాయి. ఇతర దుష్ప్రభావాలలో రోగనిరోధక పునర్నిర్మాణ సిండ్రోమ్ కూడా ఉండవచ్చు. గర్భధారణ సమయంలో భద్రత అస్పష్టంగా ఉంది. ఇది మోనోక్లోనల్ యాంటీబాడీ, ఇది సిడి4 తో బంధిస్తుంది, హెచ్ఐవి కణాలలోకి ప్రవేశించకుండా నిరోధిస్తుంది.

ఇబాలిజుమాబ్ 2018లో యునైటెడ్ స్టేట్స్, 2019లో యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ స్టేట్స్‌లో ప్రారంభ మోతాదు దాదాపు 13,400 అమెరికన్ డాలర్లు ఖర్చు అవుతుంది, తదుపరి చికిత్సతో 2021 నాటికి నెలకు దాదాపు 11,000 అమెరికన్ డాలర్లు ఖర్చు అవుతుంది. ఇది 2021 నాటికి యునైటెడ్ కింగ్‌డమ్, ఐరోపాలో వాణిజ్యపరంగా అందుబాటులో లేదు.

## సూచనలు

వర్గం:ఔషధాలు
సాంఘిక శాస్త్రం

**సాంఘిక శాస్త్రం** (Social Studies) అనేక దేశాల పాఠ్యాంశాలలో, సామాజిక అధ్యయనాలు ప్రధానంగా చరిత్ర, ఆర్థిక శాస్త్రం, పౌర శాస్త్రాలతో సహా మానవీయ శాస్త్రాలు, కళలు, ఇంకా సామాజిక శాస్త్రాల సంయుక్త అధ్యయనం. ఈ పదాన్ని ఇరవయ్యవ శతాబ్దం ప్రారంభంలో అమెరికన్ అధ్యాపకులు అన్ని సాంఘిక విషయాల అధ్యయనాన్ని కలిపి ఒక పదంగా ఉపయోగించారు. ఇంకా కింది స్థాయి చదువులకు సరిపడని తత్వశాస్త్రం, మానసిక శాస్త్రం లాంటి అంశాలను కూడా ఇందులో చేర్చారు. వైరుధ్యాలు కలిగిన ప్రజాస్వామ్య సమాజంలో విద్యార్థులకు సమాచారం, బాధ్యతాయుతమైన భాగస్వామ్యం కోసం శిక్షణ ఇవ్వడం సాంఘిక అధ్యయనాల లక్ష్యం. ఈ శాస్త్రం పౌతుల్లో సామాజిక అధ్యయనాల విలువలు, హేతుబద్ధమైన అభిప్రాయాలను అభివృద్ధి చేయడానికి అవసరమైన నేపథ్య జ్ఞానాన్ని అందిస్తుంది.

## మూలాలు

వర్గం:సామాజిక శాస్త్రాలు
జేమ్స్ మాక్‌ఫార్లేన్

**జేమ్స్ మాక్‌ఫార్లేన్** (17 జూలై 1866 &#x2013; 11 డిసెంబర్ 1942) న్యూజిలాండ్ క్రికెట్ ఆటగాడు. అతను 1887-88, 1895-96 సీజన్‌ల మధ్య కాంటర్‌బరీ, ఒటాగో తరపున ఫస్ట్-క్లాస్ క్రికెట్ ఆడాడు.

మాక్‌ఫార్లేన్ 1866లో డునెడిన్‌లో జన్మించాడు. వృత్తిరీత్యా అతను బుక్‌మేకర్‌గా పనిచేశాడు. అతను 1886 నవంబరులో టూరింగ్ ఆస్ట్రేలియా జట్టుకు వ్యతిరేకంగా 22 మంది ఆటగాళ్లతో కూడిన ఒటాగో జట్టు కోసం ఆడాడు. ఒటాగో తరపున 1887-88, 1889-90 మధ్య నాలుగు ఫస్ట్-క్లాస్ మ్యాచ్‌లు, 1893-94, 1895-96 మధ్య కాంటర్‌బరీ తరపున నాలుగు మ్యాచ్‌లలో, అతను మొత్తం 53 పరుగులు చేసి ఏడు వికెట్లు పడగొట్టాడు.

మాక్‌ఫార్లేన్ 1942 డిసెంబరులో డునెడిన్‌లో మరణించాడు. అతని వయస్సు 76.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1942 మరణాలు
వర్గం:1866 జననాలు
లిన్ మెక్‌అలేవీ

**లిన్ జార్జ్ మెక్‌అలేవీ** (జననం 31 మే 1953) న్యూజిలాండ్ మాజీ యూనివర్సిటీ లెక్చరర్, ఫస్ట్-క్లాస్ క్రికెటర్. అతను 1975-76 సీజన్‌లో ఒటాగో క్రికెట్ జట్టు తరపున రెండు ఫస్ట్-క్లాస్ మ్యాచ్‌లు ఆడాడు.

మెక్‌అలేవీ 1953లో డునెడిన్‌లో జన్మించాడు. నగరంలోని కింగ్స్ హై స్కూల్‌లో చదువుకున్నాడు. అతను 1971-72 సీజన్ నుండి ఒటాగో కోసం ఏజ్-గ్రూప్ క్రికెట్ ఆడాడు. యూనివర్శిటీ ఆఫ్ ఒటాగో క్రికెట్ క్లబ్, న్యూజిలాండ్ యూనివర్శిటీల తరపున ఆడాడు. అతని రెండు సీనియర్ ప్రతినిధి మ్యాచ్‌లు రెండూ 1976 ప్రారంభంలో వచ్చాయి. అతని రెండవ మ్యాచ్‌లో అతను ఒటాగో మొదటి ఇన్నింగ్స్‌లో 48 పరుగులతో అత్యధిక స్కోరు చేశాడు.

మెక్‌అలేవీ ఒటాగో విశ్వవిద్యాలయంలోని ఒటాగో బిజినెస్ స్కూల్‌లో ఫైనాన్స్‌లో ఉపన్యాసాలిచ్చాడు, 1985లో పాఠశాలలో చేరాడు. హౌసింగ్ మార్కెట్, హౌస్ ప్రైస్ బబుల్స్‌పై పరిశోధనలో నైపుణ్యం పొందాడు. అతను 2018లో పదవీ విరమణ చేశాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1953 జననాలు
పీటర్ మార్షల్

**పీటర్ గోర్డాన్ మార్షల్** (జననం 4 ఏప్రిల్ 1963) న్యూజిలాండ్ మాజీ క్రికెట్ ఆటగాడు. అతను 1991-92 సీజన్‌లో ఒటాగో తరపున ఐదు ఫస్ట్-క్లాస్ మ్యాచ్‌లు ఆడాడు.

మార్షల్ 1963లో సౌత్‌ల్యాండ్ ప్రాంతంలోని గోర్‌లో జన్మించాడు. అతను 1981-82 సీజన్‌లో హాక్ కప్‌తో సహా 1980ల ప్రారంభంలో సౌత్‌ల్యాండ్ క్రికెట్ జట్టు కోసం ఆడాడు. అదే కాలంలో ఒటాగో కోసం వయస్సు-సమూహ క్రికెట్ ఆడాడు.

ప్రధానంగా మీడియం-పేస్డ్ బౌలర్, మార్షల్ 1992 జనవరి వరకు తన సీనియర్ రిప్రజెంటేటివ్ అరంగేట్రం చేయలేదు. 1991–92 సీజన్ రెండవ భాగంలో ఒటాగో ప్లంకెట్ షీల్డ్ మ్యాచ్‌లన్నింటిలో ఆడటం కొనసాగించాడు. అతను 15 వికెట్లు తీసుకున్నాడు, ఈ సీజన్‌లో జట్టు చివరి ఫస్ట్-క్లాస్ మ్యాచ్‌లో సెంట్రల్ డిస్ట్రిక్ట్స్‌పై 59 పరుగులకు (6/59) ఆరు వికెట్లు తీసుకున్న అత్యుత్తమ బౌలింగ్ గణాంకాలు ఉన్నాయి.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1963 జననాలు
రవీందర్ మాచ్‌రౌలీ

**రవీందర్‌ కుమార్‌ మాచ్‌రౌలీ** హర్యానా రాష్ట్రానికి చెందిన రాజకీయ నాయకుడు. ఆయన  2014 శాసనసభ ఎన్నికలలో సమల్ఖా నుండి ఎమ్మెల్యేగా ఎన్నికయ్యాడు.
## రాజకీయ జీవితం
రవీందర్ మాచ్‌రౌలీ స్వతంత్ర అభ్యర్థిగా రాజకీయాల్లోకి వచ్చి 2014 శాసనసభ ఎన్నికలలో సమల్ఖా నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ధరమ్ సింగ్ చోకర్‌పై 20,373 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. 
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
రాబర్ట్ లాంగ్

**రాబర్ట్ లాంగ్** (13 ఏప్రిల్ 1932 &#x2013; 11 ఫిబ్రవరి 2010) న్యూజిలాండ్ క్రికెట్ ఆటగాడు. అతను 1953-54 సీజన్, 1963-64 మధ్య ఒటాగో తరపున 15 ఫస్ట్-క్లాస్ మ్యాచ్‌లు ఆడాడు.

లాంగ్ సెంట్రల్ ఒటాగోలోని రాన్‌ఫుర్లీలో 1932లో జన్మించాడు. డునెడిన్‌లోని ఒటాగో బాలుర ఉన్నత పాఠశాలలో చదువుకున్నాడు. అతను 1949-50 సీజన్‌లో ఒటాగో వయస్సు-సమూహ జట్ల కోసం ఆడాడు. 1954 ఫిబ్రవరిలో క్యారిస్‌బ్రూక్‌లో పర్యాటక ఫిజీ జాతీయ క్రికెట్ జట్టుతో జరిగిన ఫస్ట్-క్లాస్ మ్యాచ్‌లో తన ప్రతినిధిగా అరంగేట్రం చేశాడు. అతను 1960 డిసెంబరులో తన ప్లంకెట్ షీల్డ్ అరంగేట్రం చేసాడు. 1960-61, 1963-64 మధ్య ప్రతి సీజన్‌లో కనిపించిన ప్రాంతీయ జట్టు కోసం మొత్తం 15 ఫస్ట్-క్లాస్ మ్యాచ్‌లలో ఆడాడు. మొత్తం 567 పరుగులు చేసి ఏడు ఫస్ట్ క్లాస్ వికెట్లు పడగొట్టాడు.

ఒటాగో కోసం ఆడటంతోపాటు, సెంట్రల్ ఒటాగో కోసం హాక్ కప్‌లో లాంగ్ ఆడాడు. అతను అకౌంటెంట్‌గా పనిచేశాడు. అతను 2010లో 77 సంవత్సరాల వయస్సులో ఆక్లాండ్‌లో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:2010 మరణాలు
వర్గం:1932 జననాలు
హరి చంద్ మిద్దా

**హరి చంద్ మిద్దా** హర్యానా రాష్ట్రానికి చెందిన రాజకీయ నాయకుడు. ఆయన హర్యానా శాసనసభకు జింద్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
హరి చంద్ మిద్దా ఇండియన్ నేషనల్ లోక్ దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 శాసనసభ ఎన్నికలలో జింద్ నియోజకవర్గం నుండి ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మాంగే రామ్ గుప్తాపై 7,862 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2014 ఎన్నికలలో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సురీందర్ సింగ్ బర్వాలాపై 2,257 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు.
## మరణం
హరి చంద్ మిద్దా కిడ్నీ వ్యాధితో బాధపడుతూ ఢిల్లీలోని ఒక ప్రైవేట్ ఆసుపత్రిలో చికిత్స పొందుతూ 2018 ఆగస్ట్ 26న మరణించాడు. ఆయనకు భార్య, ఒక కుమారుడు, నలుగురు కుమార్తెలు ఉన్నారు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
తులసి గబ్బార్డ్

**తులసి గబ్బార్డ్** (ఆంగ్లం:Tulsi Gabbard; జననం 1981 ఏప్రిల్ 12) అమెరికన్ రాజకీయవేత్త, యునైటెడ్ స్టేట్స్ ఆర్మీ రిజర్వ్ అధికారి. 2012లో హవాయి నుంచి డెమోక్రటిక్‌ పార్టీ తరఫున హౌస్‌ ఆఫ్‌ రిప్రజెంటేటివ్స్‌కు ఎన్నికైంది. ఆమె హవాయి రాష్ట్ర శాసనసభకు ఎన్నికైన అతి పిన్న వయస్కురాలు. 2003 నుండి 2020 వరకు హవాయి ఆర్మీ నేషనల్ గార్డ్ లో సుదీర్ఘ సేవ తర్వాత ఆమె యుఎస్ ఆర్మీ రిజర్వ్ లో లెఫ్టినెంట్ కల్నల్ గా పనిచేస్తున్నది. ఆమె 2020 డెమొక్రాటిక్ ప్రెసిడెంట్ ప్రైమరీలలో అభ్యర్థిగా ఉంది. ఆమె 2024లో రిపబ్లికన్ పార్టీలో చేరడానికి ముందు స్వతంత్ర రాజకీయ నాయకురాలిగా ఎదగడానికి 2022 అక్టోబరులో డెమొక్రాటిక్ పార్టీని విడిచిపెట్టింది.

హవాయి ఆర్మీ నేషనల్ గార్డ్ లో భాగంగా ఆమె 2004 నుండి 2005 వరకు ఇరాక్లో నియమించబడింది, అక్కడ ఆమె వైద్య విభాగం పనిచేసింది. 2007లో, ఆమె అలబామా మిలిటరీ అకాడమీలో విశిష్ట గౌరవ పట్టభద్రురాలిగా అధికారి శిక్షణ కార్యక్రమాన్ని పూర్తి చేసింది. ఆమె 2008 నుండి 2009 వరకు కువైట్ ఆర్మీ మిలిటరీ పోలీస్ ప్లాటూన్ లీడర్ గా ఉంది. 2015లో, ఆమె హవాయి ఆర్మీ నేషనల్ గార్డ్ మేజర్ అయింది. 2020లో, ఆమె యుఎస్ ఆర్మీ రిజర్వ్ కు బదిలీ అయ్యింది. అక్కడ 2021లో, ఆమె లెఫ్టినెంట్ కల్నల్ హోదాకు పదోన్నతి పొందింది.

ఆమె టెలివిజన్ ఛానెల్ ఫాక్స్ న్యూస్ లో ప్రసారమయ్యే *టక్కర్ కార్ల్సన్ టునైట్*కి హోస్ట్ గా వ్యవహరించింది. 2022 అక్టోబరులో, విదేశాంగ విధానం, సామాజిక సమస్యలపై విభేదాలను పేర్కొంటూ ఆమె డెమొక్రాటిక్ పార్టీని విడిచిపెట్టింది. ఆమె 2022 మధ్యంతర ఎన్నికలలో రిపబ్లికన్ల కోసం ప్రచారం చేసింది, ఆ సంవత్సరం కన్జర్వేటివ్ పొలిటికల్ యాక్షన్ కాన్ఫరెన్సెస్ (సి. పి. ఎ. సి.)లో ఫీచర్ స్పీకర్ గా ఉంది.

2024 ఆగస్టులో, నేషనల్ గార్డ్ అసోసియేషన్ సమావేశంలో ఆమె 2024 యునైటెడ్ స్టేట్స్ అధ్యక్ష ఎన్నికలకు మాజీ అధ్యక్షుడు డోనాల్డ్ ట్రంప్ను ఆమోదించింది. ఆ తరువాత, ఆమె డోనాల్డ్ ట్రంప్ బృందానికి గౌరవ సహ-అధ్యక్షురాలిగా మారింది. 2024 నవంబరులో, డోనాల్డ్ ట్రంప్ 2.0 ప్రభుత్వంలో నేషనల్‌ ఇంటెలిజెన్స్‌ అధిపతిగా ఆమెను ఎంపిక చేసాడు. ఒక హిందువు ఈ పదవిని దక్కించుకోవడం ఆ దేశ చరిత్రలో ఇదే తొలిసారి.

## ప్రారంభ జీవితం
తులసి గబ్బార్డ్ తల్లి కరోల్‌ పోర్టర్‌ గబ్బార్డ్‌ హిందూ మతం స్వీకరించింది. తన పిల్లలకు భక్తి, జయ్, ఆర్యన్, తులసి, వృందావన్‌.. అని పేర్లు పెట్టింది. తులసి తన పెళ్లిని హిందూ పద్ధతిలో వేదమంత్రాల సాక్షిగా చేసుకుంది.

2012లో హవాయి నుంచి డెమోక్రటిక్‌ పార్టీ తరఫున హౌస్‌ ఆఫ్‌ రిప్రజెంటేటివ్స్‌కు ఎన్నికైన ఆమె భగవద్గీత సాక్షిగా ప్రమాణం చేసి సభలో అడుగుపెట్టింది. అమెరికా ప్రతినిధుల సభకు ఎన్నికైన తొలి హిందువుగా ఆమె రికార్డు నమోదు చేసుకుంది.

## మూలాలు



వర్గం:జీవిస్తున్న ప్రజలు
వర్గం:1981 జననాలు
జన్ లోక్‌‌‌‌‌‌‌‌‌‌‌‌‌‌‌‌‌‌‌‌‌పాల్ బిల్లు

**జన్ లోక్‌పాల్ బిల్లు** లేదా **సిటిజన్స్ అంబుడ్స్‌మన్ బిల్లు** అవినీతి కేసులను దర్యాప్తు చేయడానికి, విచారణను వేగవంతం చేసి ఒక సంవత్సరంలోపు దర్యాప్తును పూర్తి చేయడానికి స్వతంత్ర సంస్థ అయిన జన్ లోక్‌పాల్‌ను నియమించాలని కోరుతూ భారతదేశంలోని పౌర సమాజ కార్యకర్తలు రూపొందించిన బిల్లు.

జన్ లోక్‌పాల్ అవినీతిని అరికట్టడం, పౌరుల ఫిర్యాదులకు పరిహారం చెల్లించడం, విజిల్ బ్లోయర్‌లను రక్షించడం లక్ష్యంగా పెట్టుకుంది. జన్ అనే ముందు పదం సాధారణ ప్రజలు ప్రభుత్వంతో సంబంధం లేకుండా విధానాల మెరుగుకు సూచనలు చేయడాన్ని సూచిస్తుంది.

హాంగ్‌కాంగ్ ఇండిపెండెంట్ కమీషన్ అగైనెస్ట్ కరప్షన్ అనే ఉద్యమం స్ఫూర్తిగా అన్నా హజారే నేతృత్వంలోని సామాజిక కార్యకర్తలు జన్ లోక్‌పాల్ బిల్లు కోసం ఉద్యమాన్ని లేవదేశారు.

## మూలాలు

వర్గం:ప్రజా ఉద్యమాలు
ఆరోగ్యకరమైన ఆహారం

**ఆరోగ్యకరమైన ఆహారం** అన్ని రకాల పోషకాహార లోపాలను, మధుమేహం, గుండె జబ్బులు, స్ట్రోక్, క్యాన్సర్ వంటి అసాంక్రమిక వ్యాధులను నివారించడంలో సహాయపడుతుంది. అనారోగ్యకరమైన ఆహారం, శారీరక నిష్క్రియాత్మకత ప్రపంచ ఆరోగ్యానికి అపాయకరమైనవి. ఆరోగ్యకరమైన ఆహారం అనేది మొత్తం ఆరోగ్యాన్ని కాపాడుకునే లేదా మెరుగుపరిచే ఆహారం. ద్రవ పదార్థాలు, మాంసకృత్తులు వంటి స్థూల పోషకాలు, విటమిన్లు వంటి సూక్ష్మపోషకాలు, తగినంత పీచుతో కూడుకున్న ఆహారం శరీరానికి అవసరమైన పోషకాహారాన్ని అందిస్తుంది.

ఆరోగ్యకరమైన ఆహారంలో పండ్లు, కూరగాయలు, తృణధాన్యాలు ఉండవచ్చు. ఎక్కువగా ప్రాసెస్ చేయబడిన ఆహారాలు లేదా తీపి పానీయాలు తక్కువగా ఉండవచ్చు. శాకాహారి ఆహారాన్ని అనుసరించే వారికి విటమిన్ B12 అదనంగా అవసరం అయినప్పటికీ, ఆరోగ్యకరమైన ఆహారం కోసం అవసరాలను వివిధ రకాల మొక్కల ఆధారిత, జంతు-ఆధారిత ఆహారాల నుండి తీర్చవచ్చు. వ్యక్తులు ఆరోగ్యంగా ఉండేందుకు ఎలాంటి ఆహారం తీసుకోవాలనే దానిపై అవగాహన కల్పించేందుకు వైద్య, ప్రభుత్వ సంస్థలు వివిధ పోషకాహార మార్గదర్శకాలను ప్రచురించాయి. పోషకాహార వాస్తవాల లేబుల్‌లు కొన్ని దేశాల్లో తప్పనిసర. ఆరోగ్యానికి సంబంధించిన భాగాల ఆధారంగా ఆహార పదార్థాలను ఎంచుకోవడానికి వినియోగదారులను అనుమతిస్తాయి.

## మూలాలు

వర్గం:ఆహార పదార్థాలు
బిందు సేద్యం

**బిందు సేద్యం** (లేదా **చుక్కల సాగు**) అనేది ఒక సూక్ష్మసేద్య విధానం. ఈ విధానంలో నీటిని చుక్కల రూపంలో వేర్లకు చేరేలా చూస్తారు. నీటి సరఫరా నేలపైన నుంచీ ఉండవచ్చు లేదా భూమిలోప పూడ్చిపెట్టిన గొట్టాల ద్వారా ఉండవచ్చు. వేర్లకు నేరుగా నీరు అందేలా చూసి అది ఆవిరి కాకుండా చూడటం ఈ విధానం ప్రధాన లక్ష్యం. దీని ద్వారా సాగుకు అవసరమయ్యే నీరు, పోషకాలు పొదుపు చేయవచ్చు.

2023 నాటికి ప్రపంచం వ్యాప్తంగా సుమారు 3% మంది రైతులు బిందు సేద్యం ద్వారా సాగు చేస్తున్నారు.

2012 నాటికి బిందు సేద్యాన్ని, ఇంకా ఇతర సూక్ష్మ సేద్యాలను అందిపుచ్చుకోవడంలో చైనా, భారతదేశం ముందువరుసలో ఉన్నాయి. ప్రపంచ వ్యాప్తంగా ఒక కోటి హెక్టార్ల భూమి ఈ సాంకేతికతను సాగులో ఉపయోగించుకుంటోంది. కానీ ఇది ప్రపంచం సాగుభూమిలో కేవలం 4 శాతం మాత్రమే. ఇజ్రాయిల్ కు చెందిన నెటాఫిం అనే సంస్థ ఈ సాంకేతికతలో అగ్రస్థానంలో ఉంది. భారతదేశానికి చెందిన జైన్ ఇరిగేషన్ అనే సంస్థ కూడా ఈ రంగంలోరెండో పెద్ద సంస్థగా అభివృద్ధి చెందుతూ వస్తోంది. 2017 లో రివ్యులిస్ అనే సంస్థ యూరోడ్రిప్ అనే సంస్థను కొనుగోలు చేయడం ద్వారా సాగు పరికరాల ఉత్పత్తిలో రెండో పెద్ద సంస్థగా అవతరించింది.

## మూలాలు

వర్గం:వ్యవసాయ పద్ధతులు
లింబాద్రి నరసింహ స్వామి దేవాలయం ( వడ్డాడి)

**లింబాద్రి నరసింహ స్వామి దేవాలయం**
తెలంగాణరాష్ట్రం ఆదిలాబాద్ జిల్లా ,తాంసీ మండలంలోని వడ్డాడి (వడ్డాది) గ్రామంలో  ఉంది.400 వందల సంవత్సరాల చరిత్ర కలిగిన అతి పురాతన ఆలయం. స్వయంభుగా వెలసిన నరసింహ స్వామిని భక్తులు అనునిత్యం  దర్శించుకుంటారు.

## చరిత్ర
పూర్వం ఆదిలాబాద్ జిల్లా తాంసీ మండలంలోని వడ్డాది గ్రామంలో లింబాద్రి అనే పేరు గల భక్తుడు ఉండేవాడట. అతను పని పాటలు లేకుండా ఊర్లో తిరిగడంతో
ఒక రోజు అతని తల్లి అతనిని కోపగించిగా అతను ఇల్లు   వదిలి  వెళ్లిపోయాడట . కొన్ని  సంవత్సరాల తర్వాత అతను తిరిగి ఒక మహా యోగి రూపంలో  రావడంతో  
ఆ వడ్డాది గ్రామ ప్రజలు అతనికి స్వామిగా గౌరవించడం,అతను వడ్డాది 
ప్రజలకు జ్ఞానబోధ చేయడం ఇలా  తన జీవితాన్ని గడపడం మొదలు పెట్టాడు.
ఒక రోజు అతను ఊరి చెరువు గట్టున వటవృక్షం కింద తపస్సు  చేయడం ప్రారంభించాడు. అతను తపస్సులో కూర్చునా  వెనుకాల ఒక పుట్ట ఆవిర్భవించింది. తపస్సు చేస్తున్న ప్రదేశంలో 
ఒక రోజు ఒక మనిషి వచ్చి ఆ లింబాద్రి స్వామి ని పలుకరించడంతో  స్వామి తన తపస్సుకు భంగం కలిగిందని తపస్సు నుండి నిష్క్రమించాడంతో ఆ పుట్ట పెరగడం ఆగిపోయిందట.మళ్ళి  కొన్ని రోజులు తర్వాత ఆ పుట్టను గ్రామస్థులు పరిశీలించగా అచట మట్టి రూపంలో ** శ్రీ లక్ష్మీ నరసింహ స్వామి** స్వయంభువుగా వెలసినట్లు పెద్దలు చెబుతారు.ఈ వార్త  ఆనోటా ఈనోటా 
చుట్టూ గ్రామస్థులకు వ్యాపించడంతో  భక్తులు పుట్ట దగ్గరకు వచ్చి స్వామి వారికి  పూజలు చేయడం ప్రారంభించారని  కథ ఉంది.

## ఆలయ నిర్మాణం
నాలుగు వందల ఏళ్ళ చరిత్ర కలిగిన పుట నరసింహ స్వామి   కోరిక కోర్కెలు తీర్చడంతో  గ్రామస్థులు ఒక గుడి కట్టాలని నిర్ణయించారు. గ్రామ పెద్దలు ప్రజా ప్రతినిధులు,గ్రామస్థుల సహాయ సహకారంతో దేవాలయాన్ని నిర్మించారు.

## విశేషం
ఈ వడ్డాది గ్రామంలో స్వయంభువుగా వెలసిన నరసింహ స్వామి విగ్రహాన్ని మనం పరిశీలిస్తే 
శిల్పంతో కాకుండా పుట్ట మట్టిలతో  మనకు 
దర్శనమిస్తాడు.
సుమారు నాలుగు వందల సంవత్సరాల చరిత్ర కలిగిన ఈ స్వామి విగ్రహం ఇప్పటి వరకు చెక్కుచెదరకుండా ఉండటం విశేషం.

## ఉత్సవాలు
మహాశివరాత్రి పర్వదినం సందర్భంగా ఆలయంలో వేడుకలు అత్యంత వైభవంగా నిర్వహిస్తారు. శివరాత్రి రోజున పార్వతీ పరమేశ్వరులు కళ్యాణం ప్రతి సంవత్సరం ఘనంగా జరుపుతారు స్వామి వారి రథోత్సవ కార్యక్రమాలు కన్నుల పండువగా కొనసాగుతుంది. తాంసీమండలం నుండే కాకుండా ఆదిలాబాద్ పట్టణం నుండి కూడా  
భక్తులు అధిక సంఖ్యలో హాజరై స్వామివారికి ప్రత్యేక పూజలు నిర్వహించి తీర్థ ప్రసాదాలు స్వీకరిస్తారు.అనంతరం   దాతలు అన్నదాన కార్యక్రమాలు నిర్వహిస్తారు.

## మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం: లింబాద్రి నరసింహ స్వామి వాలయాలు
వర్గం:పర్యాటక ప్రదేశాలు
వర్గం:హిందూ దేవాలయాలు
వర్గం:ఆదిలాబాదు జిల్లా
వర్గం: ఆదిలాబాద్ జిల్లా దేవాలయాలు
శ్రామిక చట్టం

**శ్రామిక చట్టాలు** లేదా **ఉపాధి చట్టాలు** కార్మికులు, ఉపాధి సంస్థలు, కార్మిక సంఘాలు, ప్రభుత్వం మధ్య సంబంధాన్ని మధ్యవర్తిత్వం చేసేవి. సమిష్టి కార్మిక చట్టం ఉద్యోగి, యజమాని, సంఘాల మధ్య త్రైపాక్షిక సంబంధాన్ని తెలియజేస్తుంది.

వ్యక్తిగత కార్మిక చట్టం పని ఒప్పందం కుదుర్చుకోవడం ద్వారా ఉద్యోగులకు హక్కులు కలుగజేస్తుంది. ఉద్యోగ ప్రమాణాలు ఉద్యోగులు లేదా కాంట్రాక్టర్లు పని చేయడానికి అనుమతించబడే కనీస సామాజికంగా ఆమోదయోగ్యమైన పరిస్థితులు, సామాజిక నిబంధనలు (కొన్ని సందర్భాల్లో సాంకేతిక ప్రమాణాలు కూడా). ప్రభుత్వ సంస్థలు, కార్మిక చట్టాన్ని (చట్టసభలు, నియంత్రణ లేదా న్యాయవ్యవస్థ) అమలు చేస్తాయి.

## వ్యక్తిగత కార్మిక చట్టం
దాదాపు ప్రతి దేశంలో కార్మిక చట్టం ప్రాథమిక లక్షణం ఏమిటంటే, కార్మికుడు, యజమాని హక్కులు, బాధ్యతలు ఇద్దరి మధ్య ఉద్యోగ ఒప్పందం కుదుర్చుకుని పని ప్రారంభిస్తారు. భూస్వామ్య వ్యవస్థ పతనమైనప్పటి నుంచి ఈ విధానం అమల్లో ఉంది. అనేక ఒప్పంద నిబంధనలు, షరతులు చట్టం లేదా సాధారణ చట్టం ద్వారా కవర్ చేయబడతాయి.

## బాల కార్మిక చట్టం
మాంచెస్టర్ సమీపంలోని పత్తి మిల్లులలో 1784లో తీవ్రమైన జ్వరం వ్యాప్తి చెందడం వల్ల ప్రమాదకర పరిస్థితుల్లో పిల్లలను ఉపయోగించడాన్ని వ్యతిరేకిస్తూ విస్తృతంగా ప్రజాభిప్రాయం వచ్చింది. లాంకషైర్ శాంతి న్యాయమూర్తులచే స్థాపించబడిన, డాక్టర్ థామస్ పెర్సివల్ అధ్యక్షత వహించిన స్థానిక విచారణ ఫలితంగా వచ్చిన నివేదిక పిల్లల పని గంటల పరిమితిని సిఫార్సు చేసింది.

## మూలాలు

వర్గం:చట్టాలు
అలాన్ గిల్బర్ట్‌సన్

**అలాన్ విలియం గిల్బర్ట్‌సన్** (1927, డిసెంబరు 6 &#x2013; 2009, మే 7) న్యూజిలాండ్ క్రికెట్ ఆటగాడు . అతను 1951-52, 1953-54 సీజన్ల మధ్య ఒటాగో తరపున ఎనిమిది ఫస్ట్-క్లాస్ మ్యాచ్‌లు ఆడాడు.

గిల్బర్ట్‌సన్ 1927లో సౌత్‌ల్యాండ్‌లోని ఇన్‌వర్‌కార్గిల్‌లో జేమ్స్ గిల్బర్ట్‌సన్, జాన్ గిల్బర్ట్‌సన్ మేనల్లుడుగా జన్మించాడు. వీరిద్దరూ సౌత్‌ల్యాండ్ తరపున ఫస్ట్-క్లాస్ క్రికెట్ ఆడారు. తండ్రిలాగే బిల్డర్‌గా పనిచేసేవాడు. అతను 1952-53లో బెర్ట్ సట్‌క్లిఫ్‌తో బ్యాటింగ్ చేస్తూ ఒటాగో తరపున 182 పరుగుల ఏడో వికెట్ రికార్డు భాగస్వామ్యాన్ని నెలకొల్పాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:2009 మరణాలు
వర్గం:1927 జననాలు
జాన్ హోప్

**జాన్ హేహర్స్ట్ హోప్** (1841, ఫిబ్రవరి 6 &ndash; 1910, నవంబరు 12 ) ఇంగ్లాండులో జన్మించిన క్రికెట్ క్రీడాకారుడు. అతను 1863-64, 1866-67 సీజన్ల మధ్య ఒటాగో తరపున నాలుగు ఫస్ట్-క్లాస్ మ్యాచ్‌లు ఆడాడు.

హోప్ డెర్బీషైర్‌లోని లిటిల్ ఈటన్‌లో జన్మించాడు. ఆల్డెన్‌హామ్‌లో చదువుకున్నాడు. అతను న్యూజిలాండ్‌లో ఆడిన మొదటి నాలుగు ఫస్ట్-క్లాస్ మ్యాచ్‌లలో ఒటాగో తరపున కాంటర్‌బరీకి వ్యతిరేకంగా ఆడాడు. ఒక వికెట్ కీపర్, హోప్ మొత్తం 84 పరుగులు చేసి 12 క్యాచ్‌లు అందుకున్నాడు. న్యూజిలాండ్‌లో అతను న్యూజిలాండ్ కస్టమ్స్ డిపార్ట్‌మెంట్‌లో పనిచేశాడు. అతను 1860ల చివరలో అర్జెంటీనాకు వెళ్లి అక్కడ పశువుల పెంపకం చేశాడు. అతను అర్జెంటీనాలోని బ్యూనస్ ఎయిర్స్‌లో 69 సంవత్సరాల వయస్సులో 1910లో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1910 మరణాలు
వర్గం:1841 జననాలు
డియోన్ లాబ్

**డియోన్ విక్టర్ లాబ్** (జననం 1980, డిసెంబరు 3) న్యూజిలాండ్ మాజీ క్రికెటర్. అతను 2006-07 సీజన్‌లో ఒటాగో తరపున ఒక ఫస్ట్-క్లాస్ మ్యాచ్ ఆడాడు.

లాబ్ 1980లో డునెడిన్‌లో జన్మించాడు. నగరంలోని గ్రీన్ ఐలాండ్ సిసి కోసం క్లబ్ క్రికెట్ ఆడాడు. అతని ఏకైక సీనియర్ రిప్రజెంటేటివ్ మ్యాచ్ 2006-07 సీజన్‌లో ఒటాగో చివరి ప్లంకెట్ షీల్డ్ మ్యాచ్, డునెడిన్‌లోని యూనివర్శిటీ ఆఫ్ ఒటాగో ఓవల్‌లో ఆక్లాండ్‌తో జరిగిన మ్యాచ్. ఈ మ్యాచ్‌లో అతను ఒకే వికెట్ తీసి నాలుగు పరుగులు చేశాడు. తరువాతి సీజన్‌లో అతను టెస్ట్ మ్యాచ్ సిరీస్‌కు ముందు పర్యాటక ఇంగ్లాండ్ జట్టుతో న్యూజిలాండ్ XI కోసం మ్యాచ్ ఆడాడు.

లాబ్ 2018-19 సీజన్ ముగింపులో క్రికెట్ నుండి రిటైర్ అయ్యాడు, కోచ్ అయ్యాడు. గ్రీన్ ఐలాండ్ తరఫున అతను రికార్డు స్థాయిలో 415 మ్యాచ్‌లు ఆడాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1980 జననాలు
స్కాట్ మెక్‌హార్డీ

**డేవిడ్ స్కాట్ మెక్‌హార్డీ** (జననం 1970 నవంబరు 21) న్యూజిలాండ్ మాజీ క్రికెటర్. అతను 1991-92, 1997-98 సీజన్‌ల మధ్య ఒటాగో, వెల్లింగ్‌టన్‌ల కోసం ఫస్ట్-క్లాస్, లిస్ట్ ఎ మ్యాచ్‌లు ఆడాడు.

స్కాట్ మెక్‌హార్డీ 1970లో మార్ల్‌బరోలోని బ్లెన్‌హీమ్‌లో అతను 1990-91 సీజన్‌లో ఒటాగో అండర్-20ల కోసం వయస్సు-సమూహ క్రికెట్ ఆడాడు, తరువాతి సీజన్‌లో తన సీనియర్ ప్రతినిధిగా అరంగేట్రం చేశాడు. 1992 ఫిబ్రవరిలో వెల్లింగ్టన్‌తో కారిస్‌బ్రూక్‌లో ప్లంకెట్ షీల్డ్ మ్యాచ్‌లో ఆడాడు. అతను తన మొదటి ఇన్నింగ్స్‌లో డకౌట్‌ను నమోదు చేశాడు, అయితే ఒటాగో షీల్డ్ క్యాంపెయిన్‌లో మిగిలిన సమయానికి జట్టులో ఉంచబడ్డాడు.

తరువాతి సీజన్‌లో ఒటాగో కోసం తొమ్మిది ఫస్ట్-క్లాస్, ఆరు లిస్ట్ ఎ మ్యాచ్‌లు ఆడిన తర్వాత, మెక్‌హార్డీ 1993-94 సీజన్‌కు ముందు వెల్లింగ్టన్‌లో చేరాడు. తరువాతి నాలుగు సీజన్లలో అతను జట్టు కోసం మరో తొమ్మిది ఫస్ట్-క్లాస్, 13 లిస్ట్ ఎ మ్యాచ్‌లు ఆడాడు. జట్టుతో అతని చివరి సీజన్‌లో అతను వెల్లింగ్టన్ సిటీ తరపున హాక్ కప్ మ్యాచ్‌లో కూడా ఆడాడు.

పదవీ విరమణ చేసిన తర్వాత, మెక్‌హార్డీ వెల్లింగ్టన్ కోసం, న్యూజిలాండ్ జాతీయ జట్టు కోసం 50లకు పైగా క్రికెట్ ఆడాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1970 జననాలు
దంత క్షయం

**దంత క్షయం** అంటే బాక్టీరియా ఉత్పత్తి చేసే ఆమ్లాల వల్ల పన్ను పాడైపోవడం. దీన్నే *పిప్పి పన్ను* లేదా *పన్ను పుచ్చడం* అని కూడా అంటారు. పిప్పి పన్ను పసుపు నుంచి నలుపు మధ్యలో వివిధ రంగుల్లో ఉండవచ్చు. పన్ను నొప్పి, తినడంలో ఇబ్బంది దీని ప్రధాన లక్షణాలు. ఇది కొంచెం ముదిరితే పన్ను చుట్టూ ఉన్న కణజాలం ఉబ్బడం, పన్ను రాలిపోవడం, లేదా చీము పట్టడం లాంటివి కూడా జరగవచ్చు. మూలకణ చికిత్స ద్వారా పుచ్చిన పన్ను పునరుత్పత్తి చేయడం మీద పరిశోధనలు సాగుతున్నాయి. ప్రస్తుతం దంత క్షయ లక్షణాలను బట్టి చికిత్స చేస్తున్నారు.

2016 నాటికి ప్రపంచ వ్యాప్తంగా సుమారు 360 కోట్ల మంది (ప్రపంచ జనాభాలో సుమారు 40%) తమ శాశ్వత దంతాలలో క్షయాన్ని ఎదుర్కొంటున్నారు.

## మూలాలు

వర్గం:దంత వ్యాధులు
బల్కౌర్ సింగ్

**బల్కౌర్ సింగ్** హర్యానా రాష్ట్రానికి చెందిన రాజకీయ నాయకుడు. ఆయన 2014 శాసనసభ ఎన్నికలలో కలన్‌వాలి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
జేమ్స్ గిల్

**జేమ్స్ అలన్ గిల్** (1928, ఏప్రిల్ 11 - 2019, జూన్ 30 ) న్యూజిలాండ్ క్రికెట్ ఆటగాడు. అతను 1953 - 1964 మధ్యకాలంలో ఒటాగో తరపున 16 ఫస్ట్-క్లాస్ మ్యాచ్‌లు ఆడాడు.

జిమ్ గిల్ వికెట్ కీపర్, ఉపయోగకరమైన బ్యాట్స్‌మెన్. అతను 1954 క్రిస్మస్ రోజున కాంటర్‌బరీకి వ్యతిరేకంగా ఓపెనింగ్ బ్యాట్స్‌మన్‌గా తన అత్యధిక స్కోరు 91 చేసాడు. అతను 1940ల చివరి నుండి 1960ల మధ్య వరకు సౌత్‌ల్యాండ్ తరపున ఆడాడు. సౌత్‌ల్యాండ్ క్రికెట్ అసోసియేషన్‌కు జీవితకాల సభ్యుడిగా, పోషకుడిగా ఉన్నాడు. అతను 2019, జూన్ 30న ఇన్వర్‌కార్గిల్‌లో మరణించాడు.

గిల్ 1928లో సౌత్‌ల్యాండ్‌లోని ఇన్వర్‌కార్గిల్‌లో జన్మించాడు. తరువాతి జీవితంలో అతను ఒటాగో జట్టుకు సెలెక్టర్‌గా ఉన్నాడు.

## మూలాలు

వర్గం:న్యూజీలాండ్ క్రికెట్ క్రీడాకారులు
వర్గం:2019 మరణాలు
వర్గం:1928 జననాలు
వ్యర్థ పదార్థాల నిర్వహణ

**వ్యర్థ పదార్థాల నిర్వహణ** లేదా **వ్యర్థాల తొలగింపు** అనేది వ్యర్థపదార్థాలను దాని ప్రారంభం నుండి చివర్లో పారవేసే వరకు నిర్వహించడానికి అవసరమైన ప్రక్రియలు, చర్యల సమాహారం. వ్యర్థ పదార్థాల సేకరణ, రవాణా, శుద్ధి, పారవేయడం, వ్యర్థ పదార్థాల నిర్వహణ ప్రక్రియ, వ్యర్థాలకు సంబంధించిన చట్టాలు, సాంకేతికతలు, ఆర్థిక విధానాల పర్యవేక్షణ నియంత్రణతో పాటుగా ఇందులో ఉన్నాయి.

వ్యర్థాలు ఘన, ద్రవ లేదా వాయు రూపంలో ఉండవచ్చు. రకాన్నిబట్టి వ్యర్థాలను పారవేయడం, నిర్వహణలో విభిన్న పద్ధతులను అనుసరించాలి. వ్యర్థాల నిర్వహణ అనేది పారిశ్రామిక, జీవ, గృహ, పురపాలక, సేంద్రీయ, జీవవైద్య, రేడియోధార్మిక వ్యర్థాలతో సహా అన్ని రకాల వ్యర్థాలతో వ్యవహరిస్తుంది. కొన్ని సందర్భాల్లో, వ్యర్థాలు మానవ ఆరోగ్యానికి ముప్పు కలిగిస్తాయి. ఆరోగ్య సమస్యలు వ్యర్థాల నిర్వహణ మొత్తం ప్రక్రియతో ముడిపడి ఉంటాయి. ఆరోగ్య సమస్యలు నేరుగా ఘన వ్యర్థాలను నిర్వహించడం ద్వారా, పరోక్షంగా నీరు, నేల, ఆహార వినియోగం ద్వారా కూడా తలెత్తవచ్చు. వ్యర్థాలు మానవ కార్యకలాపాల ద్వారా ఉత్పత్తి చేయబడతాయి. ఉదాహరణకు, ముడి పదార్థాల వెలికితీత, ప్రాసెసింగ్. వ్యర్థాల నిర్వహణ అనేది మానవ ఆరోగ్యం, పర్యావరణం, గ్రహ వనరులు, సౌందర్యంపై వ్యర్థాల యొక్క ప్రతికూల ప్రభావాలను తగ్గించడానికి ఉద్దేశించబడింది.

## మూలాలు

వర్గం:కాలుష్యం
మారథాన్

**మారథాన్** అనేది 42 కి.మీ 195 మీటర్ల సుదీర్ఘ దూరం పరిగెత్తే పరుగు పందెం. ఇది సాధారణంగా రహదారుల మీద జరుగుతుంది. దీన్ని పూర్తి చేయడంలో పరుగు, ఇంకా నడకలు కూడా కలగలిసి ఉండవచ్చు. వీల్ ఛెయిర్ విభాగంలో కూడా ఈ పోటీలు నిర్వహిస్తుంటారు. ప్రపంచవ్యాప్తంగా ప్రతి సంవత్సరం సుమారు 800కి పైగా మారథాన్ పోటీలు జరుగుతుంటాయి. పెద్ద మారథాన్ పోటీలలో వేలకొలదీ అథ్లెట్లు పాల్గొంటూ ఉంటారు.

## చరిత్ర
*మారథాన్* అనే పదం *ఫైడిప్పిడీజ్* (Pheidippides) అనే గ్రీకు పురాణంలోని ఒక దూత పేరు మీదుగా వచ్చింది. సుమారు సా.శ.పూ 490, ఆగస్టు లేదా సెప్టెంబరులో మారథాన్ యుద్ధంలో  గ్రీకు సేనలు దాదాపు విజయానికి చేరువలో ఉండగా వార్తాహరుడు ఒక పర్షియన్ ఓడ ఏథెన్స్ వైపు మళ్ళడం గమనించాడు. పర్షియన్లు ఓడిపోతున్నా తామే గెలిచామని చెప్పుకుని నగరంలో ప్రవేశించి ధ్వంసం చేస్తారని అతను భావించాడు. ఈ కథ ప్రకారం ఇతను యుద్ధం జరిగిన ప్రదేశం నుంచి ఏథెన్స్ వరకు ఏకబిగిన పరిగెత్తాడు. శరీరం మీద బరువు ఉండకూడదని, తన ఆయుధాలు, చివరకు వస్త్రాలు కూడా త్యజించి శక్తి కొద్దీ పరిగెత్తి రాజసభలో ప్రవేశించి మనమే గెలిచాము అనే సందేశాన్ని చేరవేసి వెంటనే కూలబడి ప్రాణాలు విడిచాడు.

## క్రీడాకారులు

* నితేంద్ర సింగ్ రావత్
* ఫౌజా సింగ్

## మూలాలు

వర్గం:పరుగు
నిషా బానో

వృత్తిపరంగా **నిషా బానో** అని పిలువబడే **నిషా సింగ్**, పంజాబీ వినోద పరిశ్రమకు చెందిన భారతీయ నటి, గాయని. ఆమె తన పంజాబీ చలనచిత్ర వృత్తిని *జాట్ ఎయిర్వేస్* తో ప్రారంభించింది. అమర్ సింగ్ చమ్కిలా(2024)తో హిందీ చిత్ర ప్రవేశం చేసింది.

## ప్రారంభ జీవితం
భారతదేశంలోని పంజాబ్ మన్సాలో నిషా బానో జన్మించింది. ఆమె మన్సాలోని యోగేష్ మెమోరియల్ పబ్లిక్ స్కూల్లో పాఠశాల విద్యను పూర్తి చేసింది. ఆమె పాఠశాల రోజుల్లో కళలు, సాంస్కృతిక కార్యక్రమాలలో చాలా చురుకుగా ఉండేది. ఆమె ఎస్. డి కళాశాల నుండి గ్రాడ్యుయేషన్ పూర్తి చేసింది. కళాశాల యువజన ఉత్సవాలలో ఆమె గిద్దా నృత్యంతో అనేక బహుమతులు గెలుచుకుంది. ఆమె మొదట భగవంత్ మాన్ తో కలిసి పంజాబీ టెలివిజన్ సిరీస్ లో కనిపించింది. బిన్నూ ధిల్లాన్, కరంజిత్ అన్మోల్ లతో ఆమె కలిసి ప్రపంచవ్యాప్తంగా వివిధ కార్యక్రమాలలో పనిచేసింది.

## కెరీర్

### నటన
నిషా బానో తన నటనను ఛానల్ ఎమ్హెచ్1 లో ప్రసారమైన *"హస్దే హసందే రావో"* అనే టీవీ షో ద్వారా ప్రారంభించింది. ఆ తరువాత, ఆమె *"జాట్ అండ్ జూలియట్"* చిత్రం నుండి తన సినీ ప్రయాణాన్ని ప్రారంభించింది. ఆమె "జాట్ ఎయిర్వేస్", "భాజీ ఇన్ ప్రాబ్లమ్", "జాట్ బాయ్స్-పుట్ జట్టన్ దే", "ఆంగ్రేజ్", "ఫెర్ మామ్లా గడ్బాద్ గడ్బాద్", "బాజ్", "తేషాన్", "నిక్కా జైల్దార్", "మంజే బిస్ట్రే", "పువాడా" వంటి మరెన్నో పంజాబీ చిత్రాలలో పలు పాత్రలు పోషించింది. ఆమె 2024లో ఇంతియాజ్ అలీ చిత్రం *[[అమర్ సింగ్ చంకీలా (2024 సినిమా)|అమర్ సింగ్ చంకీలా]]<nowiki/>తో* బాలీవుడ్ లో అడుగుపెట్టింది

### సంగీతం
నటనతో పాటు, కరంజిత్ అన్మోల్ తో యుగళగీతాలకు కూడా నిషా బానో ప్రసిద్ధి చెందింది. ఆమె పంజాబీ చిత్రాలకు ప్లేబ్యాక్ సింగర్ గా *"మోర్ని", "మై చద్దా", "మేరే వాలా జట్"* వంటి వివిధ పంజాబీ పాటలను పాడింది.

## ఫిల్మోగ్రఫీ

### సినిమాలు

## మూలాలు

వర్గం:21వ శతాబ్దపు భారతీయ నటీమణులు
వర్గం:పంజాబీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
హషిమోటో థైరాయిడిటిస్

హషిమోటో  థైరాయిడిటిస్ అంటే థైరాయిడ్ గ్రంధి క్రమంగా నాశనం అయే స్వయం ప్రతిరక్షక వ్యాధి. దీనిని దీర్ఘకాలిక (క్రానిక్ ) లింఫోసైటిక్ థైరాయిడిటిస్ లేదా హషిమోటో  వ్యాధి అని కూడా పిలుస్తారు. 

## లక్షణాలు
ఆరంభంలో ఎటువంటి లక్షణాలు లేకపోవచ్చు. కానీ  కాలక్రమేణా థైరాయిడ్ గ్రంధి పెద్దదిగా మారి, గొయిటర్ ను ఏర్పరుస్తుంది. నొప్పి ఉండదు.  కానీ కొంతమందిలో బరువు పెరగడం, అలసట, మలబద్ధకం, నిరాశ,  సాధారణమైన  నొప్పులతో హైపోథైరాయిడిజం అను వ్యాధి అభివృద్ధి అవుతుంది. సాధారణంగా చాలా ఏళ్ల  తరువాత థైరాయిడ్  పరిమాణం తగ్గుతుంది.  థైరాయిడ్ లింఫోమా వంటి సంక్లిష్ట సమస్యలు  ఉండవచ్చు.

## కారణాలు
హషిమోటో థైరాయిడిటిస్ వ్యాధి జన్యు,  పర్యావరణ కారకాల వలన  ఏర్పడుతుందని భావిస్తున్నారు. ఈ పరిస్థితికి  ప్రమాద కారకాలలో  కుటుంబ చరిత్ర,  వేరొక స్వయం ప్రతిరక్షక వ్యాధి కలిగి ఉండటం వంటివి ఉన్నాయి. 

## వ్యాధి నిర్ధారణ
రోగ నిర్ధారణ సాధారణంగా TSH, T4, యాంటీ-థైరాయిడ్ ఆటోఆంటిబాడీస్ వంటి రక్త పరీక్షలతో  జరుగుతుంది. అయితే  గ్రేవ్స్ వ్యాధి, విషరహిత నోడ్యులర్ గోయిటర్ వంటి వ్యాధులలో ఇలాంటి లక్షణాలు ఉన్నాయి అని గమనించి చికిత్స చేయాలి. 

## చికిత్స
హషిమోటో  థైరాయిడిటిస్ కు సాధారణంగా లెవోథైరాక్సిన్ (థైరాక్సిన్ హార్మోన్)తో  చికిత్స చేస్తారు.  హైపోథైరాయిడిజం లేకపోతే, కొందరు మందులు సిఫారసు చేయకపోవచ్చు, మరికొందరు గొయిటర్ పరిమాణాన్ని తగ్గించడానికి ప్రయత్నిస్తారు. ఈ వ్యాధికి గురైన వారు  అయోడిన్ ఎక్కువగా ఆహరంలో తీసుకోకూడదు, అయితే ముఖ్యంగా గమనించవలసిన విషయం ఏమంటే గర్భధారణ సమయంలో తగినంత అయోడిన్ అవసరం. గాయిటర్ చికిత్సకు శస్త్రచికిత్స చాలా అరుదుగా అవసరం పడుతుంది.

## వ్యాప్తి
సుమారు 5% మంది కాకేసియన్లను  (పురాతన మానవ తెగ),  వారి జీవితంలో ఏదో ఒక సమయంలో హషిమోటో  థైరాయిడిటిస్ వ్యాధి  ప్రభావితం చేస్తుంది. ఇది సాధారణంగా 30 నుంచి  50 సంవత్సరాల మధ్య ప్రారంభమవుతుంది.  పురుషుల కంటే మహిళల్లో ఇది చాలా సాధారణంగా కనపడుతుంది . వ్యాధి వ్యాప్తి పెరుగుతున్నట్లు తెలుస్తోంది. దీనిని మొట్టమొదట 1912లో జపనీస్ వైద్యుడు హకారు హషిమోటో వివరించాడు. 1957లో దీనిని స్వయం ప్రతిరక్షక రుగ్మతగా గుర్తించారు .

## సూచనలు


వర్గం:వ్యాధులు
వర్గం:గ్రంథుల వ్యాధులు
చాహత్ విగ్

**చాహత్ విగ్** భారతీయ నటి.  ఆమె 36 డేస్, రఫుచక్కర్ చిత్రాలలో తన నటనకు ప్రసిద్ధి చెందింది.

## జీవితచరిత్ర
చాహత్ విగ్ పంజాబ్ పఠాన్‌కోట్ లో జన్మించింది. ఆమె శిక్షణ పొందిన హిందుస్తానీ శాస్త్రీయ గాయని, విస్లింగ్ వుడ్స్ ఇంటర్నేషనల్, అనుపమ్ ఖేర్ యాక్టర్ ప్రిపేర్స్ పూర్వ విద్యార్ధి.

చాహత్ తన నటనా వృత్తిని థియేట్రికల్ ప్రొడక్షన్ అయిన యహుదీ కీ లడ్కీలో ఒక పాత్రతో ప్రారంభించింది. ఆ తరువాత ఆమె అంధ యుగం అనే నాటకంలో కనిపించింది. 

2023లో ఆదిత్య రాయ్ కపూర్, మృణాల్ ఠాకూర్ లు నటించిన గుమ్రాతో ఆమె హిందీ చిత్ర ప్రవేశం చేసింది. అదే సంవత్సరంలో, ఆమె మనీషా పాల్, ప్రియా బాపట్ లతో కలిసి టెలివిజన్ సిరీస్ రఫుచక్కర్ లో కూడా నటించింది.

2024లో, ఆమె బిబిసి ఇండియా, అప్లాజ్ ఎంటర్టైన్మెంట్ నిర్మించిన టెలివిజన్ సిరీస్ 36 డేస్ లో సియా వాలియా పాత్రను పోషించింది.
## ఫిల్మోగ్రఫీ

### థియేట్రికల్ ప్రొడక్షన్

* యహుదీ కి లడ్కీ
* అంధ యుగం

## మూలాలు

వర్గం:21వ శతాబ్దపు భారతీయ నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:భారతీయ నటీమణులు
వర్గం:జీవిస్తున్న ప్రజలు
సౌమ్య (పేరు)

**సౌమ్య** (సంస్కృతంః सौम्य) అనేది ఒక భారతీయ పేరు. తూర్పు భారతదేశంలో పురుష పేరుగా, దక్షిణ, ఉత్తర భారతదేశంలో స్త్రీ పేరుగా సర్వసాధారణం. పశ్చిమ బెంగాల్ లో, సౌమ్య అనే పేరు మగ పిల్లలకు నామకరణం చేస్తారు, సౌమో అని కూడా పిలుస్తారు.

## అర్థం
సౌమ్య అంటే 'సోమ్ జననం' అని అర్థం. సోమ్ అంటే సంస్కృతంలో సోమ, ఇది చంద్రదేవుడును సూచిస్తుంది. సౌమ్య చంద్రుని కుమారుడు, అందువల్ల బుధ్ అని దీని అర్ధం, ఇది బుధుడు (మెర్క్యురీ) గ్రహాన్ని సూచించే సంస్కృత పదం.

## నానార్థాలు
సౌమ్య అంటే పాపగ్రహాలు, దుర్మార్గులకు విరుద్ధంగా శుభగ్రహాలు, లబ్ధిదారులు అని కూడా అర్థం.

ఆకులు, పండ్లపై జీవించే జీవులను వరాహ మిహిర బ్రహత్ సంహితా ప్రకారం సౌమ్య అని పిలుస్తారు.

తొమ్మిదవ యుగం మూడవ సంవత్సరాన్ని సౌమ్య అని పిలుస్తారు. వరాహ మిహిర బ్రహత్ సంహితా ప్రకారం, 'సౌమ్య' సంవత్సరంలో మానవజాతి సంతోషంగా ఉంటుంది. 1849 - 1850, 1909-1910, 1969-1970లో వచ్చిన తెలుగు సంవత్సరానికి సౌమ్య అని పేరు.

కన్నడలో సౌమ్య అంటే మెర్క్యురీ రీజెంట్, చంద్రుని కుమారుడు అని అర్థం.

బెంగాలీలో సౌమ్య అంటే మానసికంగా ప్రశాంతంగా, అందమైన, గంభీరమైన, గౌరవప్రదమైన వ్యక్తి అని అర్థం.

శివ సహస్రనామ స్తోత్రంలో మహాశివుని 1008 పేర్లలో సౌమ్య ఒకటి.

బ్రహ్మ పురాణం ప్రకారం భారతవర్షలో ఇంద్రద్వీప, కాసెరుమన, తామరపర్ణ, గభస్తిమన, నాగద్వీప, గంధర్వ, వరుణ లతో పాటు సౌమ్య ప్రాంతం ఉంది.

వసరా అంటే వారంలోని రోజులలో సౌమ్య ఒకటి. సౌమ్య వసరా అంటే  బుధవారం అని అర్థం.
## ఈ పేరుతో ప్రముఖ వ్యక్తులు

* **సౌమ్య శంకర్ బోస్** (జననం 1990) భారతీయ కళాకారుడు, ఫోటోగ్రాఫర్
* **సౌమ్య భట్టాచార్య** (జననం 1969) భారతీయ పాత్రికేయుడు, రచయిత
* **సౌమ్య రాయచౌదరి** (జననం 1975) అమెరికన్ శాస్త్రవేత్త
* **సౌమ్య రంజన్ పట్నాయక్** (జననం 1952) ఒరియా దినపత్రిక 'సంబద్' వ్యవస్థాపకుడు, సంపాదకుడు
* సౌమ్య స్వామినాథన్ (జననం 1959) భారతీయ శిశువైద్యురాలు
* **సౌమ్య స్వామినాథన్** (జననం 1989) భారత చెస్ క్రీడాకారిణి
* **సౌమ్య సర్కార్** (జననం 1993) బంగ్లాదేశ్ క్రికెటర్
* **ఎస్. సౌమ్య** (జననం 1969) తమిళనాడుకు చెందిన కర్ణాటక సంగీతకారురాలు
* అంజనా సౌమ్య జానపద, సినిమా గాయని. విజయవంతమైన పలు చిత్రాలలో మధురమైన పాటలు పాడింది.
* సౌమ్య గుగులోత్ తెలంగాణ రాష్ట్రానికి చెందిన భారత ఫుట్‌బాల్‌ క్రీడాకారిణి.
* సౌమ్య సదానందన్  మలయాళ చిత్ర పరిశ్రమకు చెందిన భారతీయ చిత్రనిర్మాత, నటి.

## ఇవి కూడా చూడండి

* సౌమ్య

## మూలాలు
వర్గం:పేర్లు
కమల వర్మ

**కమల వర్మ** హర్యానా రాష్ట్రానికి చెందిన రాజకీయ నాయకురాలు. ఆమె హర్యానా శాసనసభకు మూడుసార్లు ఎమ్మెల్యేగా ఎన్నికై  మంత్రిగా పని చేసింది.

## మరణం
కమల వర్మ  కోవిడ్ -19 నుండి కోలుకున్న తర్వాత ఊపిరితిత్తులలో మ్యూకోర్మైకోసిస్ (బ్లాక్ ఫంగస్) ఇన్ఫెక్షన్ కారణంగా ఆరోగ్యం క్షీణించడంతో చికిత్స పొందుతూ 2021 జూన్ 9న మరణించింది.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
 
వర్గం:హర్యానా శాసనసభకు ఎన్నికైన మహిళా శాసనసభ్యులు
సత్పాల్ మహరాజ్

**సత్పాల్ మహరాజ్** (జననం సత్పాల్ సింగ్ రావత్ , 21 సెప్టెంబర్ 1951) ఉత్తరాఖండ్ రాష్ట్రానికి చెందిన రాజకీయ నాయకుడు. ఆయన ఒకసారి లో‍క్‍సభ సభ్యుడిగా ఎన్నికై కేంద్ర మంత్రిగా పని చేసి, ఆ తరువాత రెండుసార్లు చౌబత్తఖాల్ శాసనసభ నియోజకవర్గం నుండి ఎమ్మెల్యేగా ఎన్నికై మంత్రిగా ఉన్నాడు.
## పాదయాత్రలు
సత్పాల్ మహరాజ్ జాతీయంగా, అంతర్జాతీయంగా అనేక సామాజిక కారణాల కోసం అవగాహన & శాంతిని తీసుకురావడానికి ,  సంతృప్తికరమైన సమాజాన్ని నిర్మించాలనే ఉద్దేశ్యంతో అనుసంధానించబడ్డాడు.

## మూలాలు

వర్గం:ఉత్తరాఖండ్ రాజకీయ నాయకులు
వర్గం:1951 జననాలు
వర్గం:జీవిస్తున్న ప్రజలు
ఎం.సి. మోహన్ కుమారి

**ఎం.సి. మోహన్ కుమారి** కర్ణాటక రాష్ట్రానికి చెందిన రాజకీయ నాయకురాలు. ఆమె 2017లో గుండ్లుపేట్ నియోజకవర్గానికి జరిగిన ఉప ఎన్నికలో ఎమ్మెల్యేగా ఎన్నికైంది. 
## రాజకీయ జీవితం
ఎం.సి. మోహన్ కుమారి తన భర్త హెచ్.ఎస్. మహదేవ ప్రసాద్ మరణాంతరం 2017లో గుండ్లుపేట్ నియోజకవర్గానికి జరిగిన ఉప ఎన్నికలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సీ.ఎస్. నిరంజన్ కుమార్ పై 10,887 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. ఆమె 2018 శాసనసభ ఎన్నికలలో గుండ్లుపేట నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సీ.ఎస్. నిరంజన్ కుమార్ చేతిలో 16,684 ఓట్ల తేడాతో ఓడిపోయింది.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
సి. పుట్టరంగశెట్టి

**సి.పుట్టరంగశెట్టి** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు నాలుగుసార్లు ఎమ్మెల్యేగా ఎన్నికై 2018 జూన్ 6 నుండి 2019 జూలై 8 వరకు వెనుకబడిన తరగతుల సంక్షేమ శాఖ మంత్రిగా పని చేశాడు.

సి. పుట్టరంగశెట్టి 2016లో కర్ణాటక రోడ్ డెవలప్‌మెంట్ లిమిటెడ్‌కు ఛైర్మన్‌గా నియమితులయ్యారు.

## రాజకీయ జీవితం
సి.పుట్టరంగశెట్టి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో చామరాజనగర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎం.మహదేవ్ పై 2612 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన ఆ తరువాత 2013, 2018 శాసనసభ ఎన్నికలలో వరుసగా మూడుసార్లు ఎమ్మెల్యేగా ఎన్నికై, 2018 జూన్ 6 నుండి 2019 జూలై 8 వరకు వెనుకబడిన తరగతుల సంక్షేమ శాఖ మంత్రిగా పని చేశాడు.

సి.పుట్టరంగశెట్టి 2023 శాసనసభ ఎన్నికలలో చామరాజనగర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎం.మహదేవ్ పై 2612 ఓట్ల మెజారిటీతో గెలిచి నాల్గొవసారి శాసనసభ సభ్యుడిగా ఎన్నికయ్యాడు.
 
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 కర్ణాటక శాసనసభ్యులు
వర్గం:2018 కర్ణాటక శాసనసభ్యులు
ఎ.ఆర్. కృష్ణమూర్తి

**ఎ.ఆర్. కృష్ణమూర్తి** కర్ణాటక రాష్ట్రానికి చెందిన రాజకీయ నాయకుడు. ఆయన  సంతేమరహళ్లి, కొల్లేగల్ శాసనసభ నియోజకవర్గల నుండి మూడుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
ఎ.ఆర్. కృష్ణమూర్తి జనతాదళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1989 శాసనసభ ఎన్నికలలో సంతేమరహళ్లి నియోజకవర్గం నుండి జనతాదళ్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కే. సిద్దయ్య చేతిలో 17,756 ఓట్ల తేడాతో ఓడిపోయాడు. ఆయన 1994  ఎన్నికలలో జనతాదళ్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి టి. గోపాల్‌పై 12,253 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఎ.ఆర్. కృష్ణమూర్తి ఆ తరువాత జనతాదళ్ (యునైటెడ్) పార్టీలో చేరి 1999 శాసనసభ ఎన్నికలలో సంతేమరహళ్లి నియోజకవర్గం నుండి జేడీయూ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఆర్.ధ్రువననారాయణపై 5,906 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2004  ఎన్నికలలో జనతాదళ్ (సెక్యులర్) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఆర్.ధ్రువనారాయణ చేతిలో కేవలం 1 ఓటు తేడాతో ఓడిపోయాడు.

ఎ.ఆర్. కృష్ణమూర్తి ఆ తరువాత కాంగ్రెస్ పార్టీలో చేరి సంతేమరహళ్లి నియోజకవర్గం రద్దు కావడంతో ఆయన 2018 శాసనసభ ఎన్నికలలో కొల్లేగల్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి ఎన్. మహేష్ చేతిలో 19,454 ఓట్ల తేడాతో ఓడిపోయాడు. ఆయన 2023 శాసనసభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ ఎన్. మహేష్ పై 59,519 ఓట్ల మెజారిటీతో గెలిచి 19 ఏళ్ల తర్వాత ఎమ్మెల్యేగా ఎన్నికయ్యాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 కర్ణాటక శాసనసభ్యులు
సీ.ఎస్. నిరంజన్ కుమార్

**సీ.ఎస్. నిరంజన్ కుమార్** కర్ణాటక రాష్ట్రానికి చెందిన రాజకీయ నాయకుడు. ఆయన 2018 శాసనసభ ఎన్నికలలో గుండ్లుపేట శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 
## రాజకీయ జీవితం
సీ.ఎస్. నిరంజన్ కుమార్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2017లో గుండ్లుపేట్ నియోజకవర్గానికి జరిగిన ఉప ఎన్నికలో పోటీ చేసి కాంగ్రెస్ అభ్యర్థి గీతా మహదేవప్రసాద్ చేతిలో 10,887 ఓట్ల తేడాతో ఓడిపోయాడు. ఆయన 2018 శాసనసభ ఎన్నికలలో గుండ్లుపేట నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గీతా మహదేవ ప్రసాద్‌పై 16,684 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2023 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి  హెచ్‌.ఎం. గణేష్ ప్రసాద్ చేతిలో 36,675 ఓట్ల తేడాతో ఓడిపోయాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు
ఎం. ఆర్. మంజునాథ్

**ఎం. ఆర్. మంజునాథ్** కర్ణాటక రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికలలో హనూర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
ఎం. ఆర్. మంజునాథ్ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2018 శాసనసభ ఎన్నికలలో హనూర్ నియోజకవర్గం నుండి జేడీఎస్ అభ్యర్థిగా పోటీ చేసి మూడోస్థానంలో నిలిచాడు. ఆయన 2023 శాసనసభ ఎన్నికలలో హనూర్ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఆర్. నరేంద్రపై 17,654 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. 

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు

వర్గం:2023 కర్ణాటక శాసనసభ్యులు
ద్రవీకృత పెట్రోలియం వాయువు

**ద్రవీకృత పెట్రోలియం వాయువు** (Liquefied Petroleum Gas - LPG) ఒక ఇంధన వాయువు. ఇందులో మండే గుణం కలిగిన హైడ్రో కార్బన్ వాయువులు ముఖ్యంగా ప్రొపేన్, ఎన్ బ్యుటేన్, ఐసోబ్యుటేన్ ఉంటాయి. ఒక్కోసారి ప్రొపిలీన్, బ్యుటిలీన్, ఐసోబ్యుటీన్ వాయువులు కూడా ఉంటాయి.

LPG ని ఉష్ణాన్ని జనింపజేసే పరికరాలలోనూ, వంట పరికరాలలోనూ, వాహనాలలోనూ వినియోగిస్తారు. దీన్ని ఏరోసోల్ ప్రొపెల్లంట్ గానూ ఓజోన్ పొరకు నష్టం కలిగించే క్లోరోఫ్లోరోకార్బన్ లను ప్రత్యామ్నాయంగా రెఫ్రిజిరెంట్ గా కూడా వాడుతున్నారు. వాహనాల్లో దీనిని వాడినపుడు ఆటోగ్యాస్ అని కూడా వ్యవహరిస్తారు.

## మూలాలు

వర్గం:సహజ వనరులు
ఆర్. నరేంద్ర

**ఆర్. నరేంద్ర** కర్ణాటక రాష్ట్రానికి చెందిన రాజకీయ నాయకుడు. ఆయన హనూర్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
ఆర్. నరేంద్ర కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 శాసనసభ ఎన్నికలలో హనూర్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి పరిమళ నాగప్ప చేతిలో 13013 ఓట్ల తేడాతో ఓడిపోయాడు. ఆయన 2008 శాసనసభ ఎన్నికలలో  కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి పరిమళ నాగప్పపై 11549 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.  

ఆర్. నరేంద్ర 2013 శాసనసభ ఎన్నికలలో హనూర్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి పరిమళ నాగప్పపై 11549 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2018 శాసనసభ ఎన్నికలలో  కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజెపీ అభ్యర్థి డాక్టర్ ప్రీతన్ నాగప్పపై 3513 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆర్. నరేంద్ర 2023 శాసనసభ ఎన్నికలలో హనూర్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం. ఆర్. మంజునాథ్ చేతిలో 17,654 ఓట్ల తేడాతో ఓడిపోయాడు.  

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2018 కర్ణాటక శాసనసభ్యులు